Rikunarita-ORG/Wikinium huggingface dataset:
# Perak

perak nan didapek dari elektrolit.
**Perak** adolah Unsua kimia logam dangan tabel periodik nomor atom 47. Simbolnya adolah Ag, dari Bahaso Latin *argentum*, nan direkonstruksi sabagai *\*h₂erǵ-*, "abu-abu" atau "basinar". Sabuah logam transisi lunak, putih, dan bakilau, iyo mamiliki konduktivitas listrik, konduktivitas termal, dan reflektivitas tertinggi di antaro samua logam. Logam iko tajadi sacara alamiah dalam bantuak murni, bantuak bebas (perak asli), sabagai paduan dangan ameh dan logam lainnyo, dan dalam mineral saperti argentit dan klorargirit. Kabanyakan perak diproduksi sabagai produk samping panambangan tembaga, emas, timah, dan seng.

Perak alah lamo dinilai sabagai logam mulia. Lebih malimpah daripado ameh, logam perak talah bafungsi di banyak yang sistem moneter pramodern sabagai Pitih kartal. Paduan murni 94% dijalehkan sabagai "0,940 fine". Salain itu, perak mamiliki babagai aplikasi di luar mata uang, saperti pado panel surya, panyaringan aia, parhiasan dan ornamen, paralatan makan dan parabotan banilai tenggi (muncua istilah *silverware*), dan juga sabagai investasi dalam bantuak koin dan bulion. Perak digunakan industri dalam stop kontak dan konduktor listrik, pado cermin khusus, palapis jendela dan dalam katalisis reaksi kimia. Sanyawanyo digunakan dalam film fotografi dan sinar-X. Larutan perak nitrat encer dan senyawa perak lainnyo digunakan sabagai disinfektan dan mikrobisida (efek oligodinamika), ditambahkan ka perban dan pambalut luka, kateter dan paralatan medis lainnyo.

## Rujuakan

## Pautan lua

* Media tantang Perak di Wikimedia Commons
# Andorra la Vella

Panorama kota
**Andorra la Vella** adolah ibu kota jo kota tagadang nagara Andorra. Lataknyo tinggi di Pagunuangan Pirenia timur, antaro Parancih jo Spanyol. Pado tahun 2015, panduduaknyo bajumlah 22.886 jiwa. Sacaro ekonomi, hampia 80% PDB kota ko dihasian dari kunjuangan wisatawan satiok tahunnyo.

Wilayah kota ko alah dihuni sajak sabalum era Kristen–tautamo dek suku Andosin dari akhia Neolitikum. Nagara Andorra marupokan salah ciek *Marca Hispanica* nan dibuek jo dilinduangi dek Charlemagne pado abaik kasalapan sabagai panyangga dari pamukiman Moor di Samananjuang Iberia.

## Rujuakan
# Paus (Katolik Roma)

**Paus** (dari bahaso Balando: *paus*; bahaso Latin: *papa* dari Yunani *pappas*, "ayah") adolah **Uskup Roma** sarato pamimpin Gareja Katolik di sadoalah dunia. Kautamoan Uskup Roma sabagian gadang barasa dari tugasnyo dalam tradisi sabagai panaruih Santo Petrus, nan Yesus agiahkan kunci Sarugo jo kuaso untuak "mangabek jo malapehkan" sarato manyabuiknyo sabagai "batu karang" nan di atehnyo Gareja kudian batagak. Paus kini adolah Paus Fransiskus, tapiliah pado tanggal 13 Maret 2013, manggantikan Paus Benediktus XVI.

Pamarintahan dari saurang paus disabuik juo "kapausan", atau tapeknyo "pontifikat". Yurisdiksi garejawinyo, yaitu Kauskupan Roma, acok kali disabuik "Takhta Suci" atau "Takhta Apostolik"; sabutan nan tarakhia itu didasarkan pado kayakinan basonyo Uskup Roma adolah panaruih dari Rasul Petrus. Paus dianggap sabagai salah satu urang nan paliang bapangaruah di dunia dek pangaruah kultural jo diplomatik nan dipunyoinyo. Inyo juo kapalo nagara Kota Vatikan, suatu nagara kota badaulaik nan talatak sadoalahnyo di dalam ibu kota Italia di Roma.

Kapausan marupokan salah satu limbago nan paliang batahan lamo di dunia dan alah manjadi suatu bagian pantiang dalam sijarah dunia. Paus-paus pado zaman saisuak mambantu panyebaran Kristen dan panyalasaian babagai pasalisiahan doktrinal. Pado Abaik Patangahan, inyo mamainkan suatu tugas dalam urusan sekuler di Eropa Barat, biasonyo batindak sabagai arbiter antaro panguaso-panguaso monarki Kristen. Kini, salain manyebarkan iman jo doktrin Kristen, paus sato pulo dalam ekumenisme jo dialog antaragamo, karya sosial, sarato pambelaan pado hak asasi manusia.

Paus—nan mulonyo indak mampunyoi kuaso sekuler—dalam babarapo periode sijarah mangumpuakan kakuasoan basa, sarupo jo panguaso sekuler. Pado babarapo abaik tarakhia, paus sacaro batahap dipaso untuak manyarahkan baliak kakuasoan sekuler tasabuik, dan otoritas kapausan kini sakali lai ampia sapanuahnyo tabateh dalam hal sekuler. Salamo barabaik-abaik, klaim kapausan ateh otoritas spiritual alah samakin tegas diungkapkan; puncaknyo yaitu pado tahun 1870 jo dinyatakannyo odogma infalibilitas kapausan untuak kasempatan-kasempatan nan sangaik jarang katiko saurang paus babicaro sacara *ex cathedra*—secara harfiah berarti "dari tahta (Santo Petrus)"—kaitko mangaluakan suatu definisi formal takaiik iman atau moral.

## Rujuakan